การเลือกตั้งสมาชิกสภาผู้แทนราษฎรจังหวัดลำพูน เขต 1 แทนตำแหน่งที่ว่าง พ.ศ. 2533

การเลือกตั้งสมาชิกสภาผู้แทนราษฎรจังหวัดลำพูน เขต 1 แทนตำแหน่งที่ว่าง พ.ศ. 2533 เป็นการเลือกตั้งสมาชิกสภาผู้แทนราษฎรจังหวัดลำพูน แทนที่สมาน ชมภูเทพ ที่ลาออกจากการเป็นสมาชิกสภาผู้แทนราษฎร โดยกำหนดให้มีการเลือกตั้งเมื่อวันที่ 19 สิงหาคม พ.ศ. 2533

 ที่มา 
เนื่องจาก สมาน ชมภูเทพ สมาชิกสภาผู้แทนราษฎรจังหวัดลำพูน พรรคเอกภาพ ลาออกจากการเป็นสมาชิกสภาผู้แทนราษฎร เมื่อวันที่ 4 มิถุนายน พ.ศ. 2533 พร้อมกับลาออกจากการเป็นสมาชิกพรรคเอกภาพ ทำให้สมาชิกภาพของสมาชิกสภาผู้แทนราษฎรสิ้นสุดลง โดยกำหนดให้มีการเลือกตั้งเมื่อวันที่ 19 สิงหาคม พ.ศ. 2533

 ผู้สมัคร 
มีผู้สมัครดังต่อไปนี้

 พรรค ผู้สมัคร หมายเลข   พลังสังคมประชาธิปไตย  สุธร ลิมปิษเฐียร  <center>1<center>  เอกภาพ  อนุสรณ์ วงศ์วรรณ  <center>2<center>

 ปฏิกิริยาในการรับสมัคร 
 พรรคฝ่ายรัฐบาล 
 พรรคชาติไทย นำโดย พลเอก ชาติชาย ชุณหะวัณ หัวหน้าพรรค ประกาศว่าจะไม่ส่งผู้สมัครลงเลือกตั้งครั้งนี้ เนื่องจากเป็นการเลือกตั้ง สส.เพียงคนเดียว ประกอบกับเป็นโควตาของพรรคฝ่ายค้าน จึงหลีกทางให้ ประกอบกับในขณะนั้นกำลังจะมีการอภิปรายไม่ไว้วางใจรัฐบาล ซึ่งพรรคชาติไทยอยู่ระหว่างการเตรียมความพร้อม จึงไม่มีเวลามากพอที่จะหาเสียง
 พรรคกิจสังคม โดย ประสพ บุษราคัม โฆษกพรรค แถลงว่าจะไม่ส่งผู้สมัครลงเลือกตั้งครั้งนี้ เนื่องจากเป็นการเลือกตั้ง สส.เพียงคนเดียว ไม่มีผลต่อการเปลี่ยนแปลงทางการเมือง
 พรรคประชาธิปัตย์ โดย ชวน หลีกภัย รองหัวหน้าพรรค ให้สัมภาษณ์กับทางหนังสือพิมพ์มติชนว่า จะไม่ส่งผู้สมัครลงเลือกตั้งครั้งนี้
 พรรคสหประชาธิปไตย เดิมมีมติที่จะส่งผู้สมัคร โดยจะส่ง สมาน ชมภูเทพ อดีต สส.ที่เพิ่งลาออกจากพรรคเอกภาพมาสังกัดพรรคสหประชาธิปไตย (ในขณะนั้นไม่มีกฎหมายเกี่ยวกับจำนวนวันขั้นต่ำของการเป็นสมาชิกพรรคเพื่อที่จะลงสมัครรับเลือกตั้ง) ทว่ามติของพรรคฝ่ายรัฐบาลประกาศออกมาว่า จะไม่ส่งผู้สมัครลงเลือกตั้ง ส่งผลให้ สมาน ชมภูเทพ ไม่ได้ลงสมัครรับเลือกตั้ง

 พรรคฝ่ายค้าน 
 พรรคเอกภาพ มีมติส่งผู้สมัคร โดยในช่วงแรกมีมติที่จะส่ง นิรันดร์ ด่านไพบูลย์ อดีตผู้สมัครจากการเลือกตั้งคราวก่อน ซึ่งย้ายจากพรรคกิจสังคมมาสังกัดพรรคเอกภาพ ทว่าได้เปลี่ยนตัวผู้สมัครเป็น อนุสรณ์ วงศ์วรรณ บุตรชายของ ณรงค์ วงศ์วรรณ หัวหน้าพรรคเอกภาพในเวลาต่อมา
 พรรคพลังสังคมประชาธิปไตย เป็นพรรคการเมืองแรกที่มีมติส่งผู้สมัคร โดย ชัชวาลย์ ชมภูแดง หัวหน้าพรรค ได้แถลงว่า เพื่อเป็นการส่งเสริมประชาธิปไตย ประกอบกับพรรคการเมืองส่วนมากมีมติที่จะไม่ส่งผู้สมัคร ตนจึงอาสาส่งผู้สมัครเพื่อรักษาไว้ซึ่งระบอบประชาธิปไตย
 พรรคพลังธรรม และพรรคร่วมฝ่ายค้านที่เหลือ ไม่มีมติที่จะส่งผู้สมัครลงเลือกตั้งซ่อมแต่อย่างใด

 ผลการเลือกตั้ง 

เขตการเลือกตั้งที่ 1 ประกอบด้วยจังหวัดลำพูนทั้งจังหวัด

 อ้างอิง 

 รายงานผลการเลือกตั้งสมาชิกสภาผู้แทนราษฎรจังหวัดลำพูน แทนตำแหน่งที่ว่าง 19 สิงหาคม 2533

ลำพูน พ.ศ. 2533
ลำพูน
หมวดหมู่:การเลือกตั้งในจังหวัดลำพูน